Østre Angelstad

mini|left|Skilt (kopi) fra skysstasjonen på Vestlandske hovedvei 
Østre Angelstad er et gårdsbruk i Holt i Tvedestrand kommune i østre Agder. Husene på Østre Angelstad tilhører Aust-Agder museum og arkiv. Våningshuset ble fredet som kulturminne i 1978.  Kulturminnesoek.no 

Våningshuset på gården er det best bevarte eksemplar av Nedeneshus, et sammenbygd hus med svalganger, beskrevet allerede av folkelivsgranskeren Eilert Sundt midt på 1800-tallet. I uthusbygningen inngår et steinfjøs fra 1700-tallet. 

Østre Angelstad var på 1800-tallet et sentralt sted med skysstasjon på Vestlandske hovedvei som den gang gikk gjennom tunet. Herfra ble det skysset vestover til Brekka i Austre Moland, og østover til Søndeled. Kulturminnesoek.no 

I 1838, etter innføringen av formannskapsloven, ble det første amtstinget i Aust-Agder, som den gang Nedenes Amt, holdt på Østre Angelstad. Ved formannskapsjubileet 1988 hadde fylkestinget i Aust-Agder møte i salen på gården Østre Angelstad. 

 Referanser 

Kategori:Museer i Agder
Kategori:Gårder i Agder
Kategori:Samferdsel i Agder
Kategori:Byggverk i Tvedestrand
Kategori:Kulturminner i Tvedestrand
Kategori:Fredete byggverk i Agder
Kategori: Vestlandske hovedvei